а)
 официално удостоверение, че посочените растения за засаждане са получени от посочените семена, които са били подложени на вземане на проби и изпитване за посочения вредител, както е предвидено в приложението, и че тези изпитвания са показали, че те са свободни от посочения вредител;
 б)
 официално удостоверение, че посочените растения за засаждане са произведени в производствен обект, който е регистриран и се намира под надзора на националната организация за растителна защита в страната на произход и за който е известно, въз основа на официални проверки, извършени в подходящо време за откриване на посочения вредител, че е свободен от посочения вредител, а в случай на симптоми — че те са били подложени на официално вземане на проби и изпитване за посочения вредител и, в съответствие с тези изпитвания, е било установено, че са свободни от посочения вредител;
 в)
 наименованието на регистрирания производствен обект.
 2. Посочените растения от сортовете Capsicum spp., за които е известно, че са устойчиви на посочения вредител, с произход от трети държави могат да бъдат въвеждани в Съюза само ако са придружени от фитосанитарен сертификат, който в рубриката „Допълнителна декларация“ съдържа потвърждение на тази устойчивост.
 Член 9
 Въвеждане на посочените семена в Съюза
 1. Посочените семена, различни от тези от сортовете Capsicum spp., за които е известно, че са устойчиви на посочения вредител, с произход от трети държави могат да бъдат въвеждани в Съюза само ако са придружени от фитосанитарен сертификат, който в рубриката „Допълнителна декларация“ включва следните елементи:
 а)
 официално удостоверение, че са изпълнени всички посочени по-долу условия:
 i)
 майчините растения на съответните посочени растения са произведени в производствен обект, за който е известно, въз основа на официални проверки, извършени в подходящо време за откриване на посочения вредител, че в него не се среща посоченият вредител;
 ii)
 съответните посочени семена или техните майчини растения са били подложени на официално вземане на проби и изпитване за посочения вредител и, в съответствие с тези изпитвания, е било установено, че са свободни от посочения вредител;
 б)
 наименованието на регистрирания производствен обект.
 2. Посочените семена от сортовете Capsicum spp., за които е известно, че са устойчиви на посочения вредител, с произход от трети държави могат да бъдат въвеждани в Съюза само ако са придружени от фитосанитарен сертификат, който в рубриката „Допълнителна декларация“ съдържа потвърждение на тази устойчивост.
 Член 10
 Официални проверки при въвеждане в Съюза
 Компетентният орган на граничния контролен пункт на първо пристигане в Съюза взема проби и изпитва не по-малко от 20 % от пратките с посочените семена и посочените растения за засаждане, както е предвидено в приложението.
 Член 11
 Отмяна на Решение за изпълнение (ЕС) 2019/1615
 Решение за изпълнение (ЕС) 2019/1615 се отменя от 15 август 2020г.
 Член 12
 Период за прилагане
 Настоящият регламент се прилага до 31 май 2022 г.
 Член 13
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 август 2020 година.
